VENDIM
Nr. 48, datë 10.10.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME BERAT–KUÇOVË SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12.2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12. 2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42),

Komisioni Kombëtar Rregullator,

në mbledhjen e datë 10.10.2019, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Berat–Kuçovë sh.a., për miratimin e tarifave të shërbimit të furnizimit me ujë dhe kanalizime,

VËREN SE:

Shoqëria “Ujësjellës-Kanalizime Berat–Kuçovë” (UK Berat–Kuçovë), me shkresën nr. 816 prot., datë 29.6.2018 “Kërkesë për nivel të ri tarife për shërbimin e furnizimit me ujë të pijshëm dhe kanalizime” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), për ndryshimin e tarifave në zonën e shërbimit për të tria kategoritë e konsumatorëve, të shoqëruar me dokumentacionin sipas përcaktimeve të parashikuara në ligjin nr. 8102 dhe në vendimin nr. 40.
1. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifë fikse të shoqërisë UK Berat–Kuçovë, në përputhje me përcaktimet dhe procedurën e parashikuar në vendimin nr. 40, me vendimin nr. 56, datë 20.7.2019, vendosi fillimin e procedurës për shqyrtimin e aplikimit për propozimin e bërë nga UK Berat–Kuçovë, për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Berat–Kuçovë ka paraqitur dokumentacionin e aplikimit për miratimin e tarifave pranë ERRU-së, me shkresën nr. 816 prot., datë 29.6.2018 “Kërkesë për nivel të ri tarife për shërbimin e furnizimit me ujë të pijshëm dhe kanalizime”, për të tria kategoritë e konsumatorëve, sipas tabelës së mëposhtme:

Tabela me tarifat aktuale dhe të propozuara nga shoqëria sipas kategorisë së konsumatorëve
	Njësitë administrative
	
	Kategoria e konsumatorëve
	Tarifat aktuale
	Tarifat e propozuara
	Diferenca

	
	a) Për shërbimin e furnizimit me ujë
1. Klientë familjarë
2. Klientë publikë
3. Klientë privatë
	(lekë/m3)
48
130
130
	(lekë/m3)
51
150
150
	(lekë/m3)
+3
+20
+20

	
	
	
	
	

	Berat, Kuçovë
	b) Për shërbimin e largimit të ujërave të ndotura
	
(lekë/m3)

	
(lekë/m3)

	
(lekë/m3)
3

	
	1. Klientë familjarë
	13
	14
	+1

	
	2. Klientë publikë
	22
	24
	+2

	
	3. Klientë privatë
	22
	24
	+2

	Otlak, Velabisht, Sinjë, Kozarë, Lumas, Roshnik
	a) Për shërbimin e furnizimit me ujë
1. Klientë familjarë
1.1 Klientë familjarë (Roshnik)
2. Klientë publikë
	(lekë/m3)
50
40
150
	(lekë/m3)
51
40
150
	(lekë/m3)
+1
=
=

	
	
	
	
	

	
	3. Klientë privatë
	150
	150
	=

	
	b) Për shërbimin e largimit të ujërave
të ndotura
	(lekë/m3)
	(lekë/m3)
	(lekë/m3)

	

	1. Klientë familjarë
	14
	14
	=

	
	2. Klientë publikë
	24
	24
	=

	
	3. Klientë privatë
	24
	24
	=

	c) Tarifë fikse për zonën e shërbimit të riorganizuar
	(lekë/muaj/klient)
	(lekë/muaj/klient)
	(lekë/muaj/klient)

	1. Klientë familjarë
	
	100
	150
	+50

	2. Klientë publikë
	
	200
	200
	=

	3. Klientë privatë
	
	200
	200
	=



3. Në aplikimin aktual, duke marrë si referencë vitin e mbyllur 2018 për të cilin shoqëria ka aplikuar tarifat e miratuara nga ERRU-ja për gjithë zonën e shërbimit, referuar tarifave të reja të propozuara shoqëria ka përcaktuar edhe objektivat që do të realizohen në vitin e ardhshëm. Treguesit kryesorë të performancës për vitin 2018 dhe objektivat për vitin 2019 jepen në tabelën e mëposhtme.

Treguesit kryesorë të performancës sipas shoqërisë për vitet 2018–2019
	
Treguesit e performancës
	
Njësia
	Treguesit e performancës

	
	
	Viti 2018
	Objektivat
Viti 2019

	Uji pa të ardhura
	%
	77
	76

	Mbulimi i kostove O&M
	%
	98.7
	142

	Mbulimi i kostove totale
	%
	86.7
	106

	Niveli i matjes
	%
	72.5
	77

	Vazhdimësia e FU
	orë/ditë
	14
	16

	Efikasiteti i stafit
	staf/1000/lidhje
	4.8
	4.8

	Mbulimi me ujë
	%
	71
	71

	Mbulimi me KUN
	%
	50
	50

	Norma e arkëtimit korrente
	%
	85
	87



4. Në dokumentacionin e paraqitur, shoqëria jep argumentet në të cilën mbështet nevojën për të ardhura shtesë, nëpërmjet tarifave të propozuara shoqëria synon:
• Për të plotësuar kushtet për kualifikimin dhe përftimin në programin e ardhshëm të investimeve të financuar nga KfW-ja, ku sipas raportimeve nga shoqëria janë:
- norma e përgjithshme e arkëtimit në nivelin 92%–94%;
- uji pa të ardhura në nivelin 75% pas investimit MIP II;
- mesatarja e orëve të furnizimit me ujë 8 orë/ditë dhe për zonat e investuara 24 orë/ditë;
- numri total i punonjësve të shoqërisë për vitin 2019 të jetë 252;
- mbulimi i kostove OM dhe kostot e borxhit me arkëtimet në masën 100%;
• Rritjen e nivelit të mbulueshmërisë me shërbimet UK, nëpërmjet investimeve infrastrukturore dhe zgjerimin e rrjetit për zonën rurale. Në zonën e fshatit Tapi do të ketë shtesë të numrit të abonentëve me 10 kontrata të reja dhe do të pajisen me matës 60 abonentë. Gjithashtu, do të zëvendësohet rrjeti në fshatrat: Velabishte, Starove, Veterik, Remanic, Bilce. Shoqëria sqaron se këto investime do t’i realizojë me kapacitetet e veta, kostot e të cilave janë parashikuar në zërat “Shpenzime materiale” dhe “Kostot e punës”.
• Përmirësimin e cilësisë së shërbimit në zonën rurale në drejtim të rritjes së kohëzgjatjes së furnizimit me ujë, i cili aktualisht ofrohet mesatarisht 4 orë në ditë.
• Mbulimin e shpenzimeve të riparimeve për eliminimin e defekteve apo lidhjeve të paligjshme, instalimin e matësve, rregullimin dhe menaxhimin e rrjetit të furnizimit.
• Shlyerjen e borxhit afatgjatë të akumuluar ndaj institucioneve të kredisë, të cilin shoqëria e ka shlyer pjesërisht duke mos respektuar grafikun e shlyerjes së tyre për shkak të mungesës së likuiditetit, sepse ajo ende ka shumë detyrime ndaj Ministrisë së Financave.
Në mbyllje të vitit 2018, me detyrime të pashlyera në kohë ndaj Ministrisë së Financave (si garanti i kredisë) rezulton si më poshtë:
1.1 Detyrim për principalin e kredisë	1 073 000 euro;
1.2 Detyrim për interesat			422 839 euro;
1.3 Penalitetet				51 695 euro.
Për fshatin Qereshnik, vlera e investimit nga Bashkia është 36 991 000 lekë, që do të transferohet si aset për shoqërinë brenda vitit 2019. Pritet të realizohet furnizimi me 24/orë ujë e rreth 800 banorëve, nga të cilët do të lidhen 200 kontrata të reja.
Për fshatin Kostren 1, vlera e investimit nga Bashkia është 5 000 000 lekë, që do të transferohet si aset për shoqërinë brenda vitit 2019. Pritet të realizohet furnizimi me 24/orë ujë e rreth 400 banorëve, nga të cilët do të lidhen 50 kontrata të reja.
Për fshatin Mbreshtan, vlera e investimit nga Bashkia është 37 000 000 lekë, që do të transferohet si aset për shoqërinë brenda vitit 2020. Pritet të realizohet furnizimi me 24/orë ujë, nga të cilët do të lidhen rreth 130–180 kontrata të reja.
5. ERRU-ja, gjatë procesit të analizës teknike-ekonomike sipas metodologjisë së llogaritjes së tarifave, të përcaktuar në vendimin nr. 42, ka kërkuar nga UK Berat–Kuçovë informacion shtesë, si dhe verifikim të saktësisë së të dhënave, të cilat janë vënë në dispozicion.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike-financiare, ka marrë në konsideratë përmbushjen nga ana e UK Berat–Kuçovë, të:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003 “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar (ligji nr. 9902);
d) orientimin drejt mbulimit të kostove O&M, pasi aktualisht shoqëria bën pjesë në grupin e shoqërive që tentojnë mbulimin e këtyre kostove;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar nga shoqëria, referuar kjo analizës teknike-ekonomike, si dhe realizimit të objektivave të performancës të përcaktuar në aplikimin paraardhës.
7. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
a) shoqëria duhet të hartojë planbiznesin 5-vjeçar sipas riorganizimit në kuadër të VKM-së nr. 63, pasi biznesplani i paraqitur nuk është në nivelin e kërkuar, duke marrë parasysh edhe faktin që kjo shoqëri përfiton konsulencë të jashtme për këto qëllime;
b) shoqëria duhet të hartojë një plan masash të detajuar për vjeljen e debive të prapambetura dhe në përputhje me kërkesat e reformës së ujit;
c) shoqëria duhet të zgjidhë situatën me UK Poliçan në drejtim të shitjes së ujit me shumicë pasi kontrata ende nuk është nënshkruar dhe UK Poliçan furnizohet me ujë, por nuk faturohet;
d) për të hartuar bilancin e ujit sa më real, në të gjithë nënzërat e tij, duhet të angazhojë stafin për vlerësimin sa më të saktë e çdo komponenti të bilancit të jetë i monitoruar gjatë gjithë vitit, të mbajë evidenca mbi sasitë e ujit që nuk maten, mbi sasitë e autorizuara të pafaturuara etj.;
e) të shkëpusë nga sistemi i furnizimit të gjitha linjat e vjetra, duke përfshirë dhe godinat me kolonë të brendshme, të cilat furnizohen me dy linja;
f) të eliminojë humbjet e ujit për shkak të lidhjeve të paligjshme në linjën e transmetimit dhe të shpërndarjes;
g) të evidentojë në terren numrin e klientëve;
h) të riparojë në kohë defektet e shumta në rrjet, si dhe të vlerësojë sasinë e ujit që humbet para dhe gjatë riparimit;
i) të hartojë planin e masave për reduktimin e humbjeve të ujit.
Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë, të miratuar me vendim nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

1. Miratimin e tarifave për shoqërinë Ujësjellës-Kanalizime Berat–Kuçovë, si më poshtë:
	Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	Lekë/m3

	Konsumatorë familjarë
	50

	Konsumatorë familjarë NJA Roshnik
	40

	Konsumatorë publikë
	130

	Konsumatorë privatë
	130

	Tarifë volumetrike për KUN-in
	Lekë/m3

	Konsumatorë familjarë
	14

	Konsumatorë publikë
	24

	Konsumatorë privatë
	24

	Tarifë fikse
	Lekë/muaj/lidhje

	Konsumatorë familjarë
	100

	Konsumatorë publikë
	200

	Konsumatorë privatë
	200



2. Objektivat e treguesve kryesorë të performancës të vitit 2020 për shoqërinë UK Berat–Kuçovë, të jenë:
	Treguesit e performancës
	Njësia e matjes
	Niveli i objektivit për vitin 2020 të përcaktuar nga ERRU-ja

	Mbulimi i kostove totale
	%
	96.8

	Uji pa të ardhura
	%
	74

	Niveli i matjes
	%
	82

	Vazhdimësia e furnizimit me ujë
	orë/ditë
	16

	Eficienca e stafit
	staf/1000 lidhje
	4.81

	Mbulimi me ujë
	%
	71

	Mbulimi me KUN
	%
	50

	Norma e arkëtimit korente
	%
	87



3. Pagesa rregullatore vjetore për shoqërinë Ujësjellës-Kanalizime Berat–Kuçovë sh.a. do të jetë 0.6% e të ardhurave vjetore të parashikuara nga aktiviteti.
4. Lidhjen e kontratës me UK Berat–Kuçovë, brenda 30 ditëve nga data e njoftimit sipas pikës 4, të nenit 22, të ligjit nr. 8102.
5. Vendimi nr. 13, datë 30.3.2017 “Mbi tarifat e ujit për konsum publik për shoqërinë UK Berat–Kuçovë sh.a.”, shfuqizohet.
6. Vendimi nr. 57, datë 29.12.2017 “Për një shtesë dhe ndryshim në vendimin e KKRR-së nr. 13, datë 30.3.2017 ‘Mbi tarifat e ujit për konsum publik për shoqërinë UK Berat–Kuçovë’”, shfuqizohet.
7. Ky vendim hyn në fuqi në datën 1.11.2019 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani






